રથયાત્રા આવવાની હોય છે ત્યારે દરેક ભક્તો પોત-પોતાની રીતે સેવા કરીને ભગવાન જગન્નાથજીની કૃપા મેળવતા હોય છે, ત્યારે મહિલાઓ મંદિરમાં દાન માટે આવેલા મગને સ્વચ્છ કરીને ભગવાનની વિશિષ્ટ ભક્તિ કરે છે. જગન્નાથજી મંદિર પરિસરમાં જ મહિલા મંડળ, ભજન મંડળની બહેનો ભજનો ગાતાં-ગાતાં આ મગને સાફ કરીને ભગવાનની ભક્તિ કરે છે. એક સ્વયંસેવકની જેમ આ મહિલાઓ હોંશભેર અને ભક્તિપૂર્ણ ભાવથી આ સેવાકાર્યમાં જોડાય છે, એમ મહંત પૂ.દિલીપદાસજી મહારાજે જણાવ્યું હતું.